***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**H μυθική ΛΕΣΒΟΣ**

**5 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **27/08** | **31/08** |

**1η ημέρα: ΠΑΤΡΑ - ΑΘΗΝΑ – ΜΥΤΙΛΗΝΗ**

Συγκέντρωση των εκδρομέων στις 01:45 το πρωί και αναχώρηση για το αεροδρόμιο Ελευθέριος Βενιζέλος. Πτήση για την και αναχώρηση για τη Λέσβο. Άφιξη στο αεροδρόμιο “Οδυσσέας Ελύτης” του τρίτου μεγαλύτερου νησιού της Ελλάδας  και ξεκινάμε την ημέρα μας από το πιο όμορφο «μπαλκόνι» του νησιού, το χωριό Καγιάνι. Εδώ βρίσκεται ο Ι.Ν. των Ταξιαρχών που δεσπόζει με θέα το Αιγαίο, το λιμάνι του νησιού και τα παράλια. Αφού απολαύσουμε τον καφέ μας και βγάλουμε τις απαραίτητες φωτογραφίες συνεχίζουμε για τη Βαρειά, το προάστιο της Μυτιλήνης όπου γεννήθηκε και πέρασε τα παιδικά του χρόνια ο λαϊκός ζωγράφος Θεόφιλος. Εφόσον είναι σε λειτουργία, θα επισκεφτούμε το Μουσείο Θεόφιλου (έξοδα ατομικά) με μοναδικούς ζωγραφικούς πίνακες του μεγάλου μας ζωγράφου της λαϊκής ρωμιοσύνης και  το Μουσείο Μοντέρνας Τέχνης - Βιβλιοθήκη Στρατή Ελευθεριάδη – Teriade (έξοδα ατομικά) με έργα γνωστών καλλιτεχνών. Στη συνέχεια, κατευθυνόμαστε στην πρωτεύουσα της Μυτιλήνης όπου θα επισκεφτούμε το Αρχαιολογικό Μουσείο (έξοδα ατομικά) με μοναδικά εκθέματα και κυρίως ψηφιδωτά δάπεδα από την Ελληνιστική και Ρωμαϊκή εποχή. Θα περπατήσουμε στο κέντρο της πόλης με τα εντυπωσιακά νεοκλασσικά κτίρια, τις εκπληκτικές εκκλησίες της πόλης, τα πλακόστρωτα δρομάκια και την οδό Ερμού με τα μοντέρνα καταστήματα, τα ουζερί και τις ταβέρνες. Ελεύθερος χρόνος να απολαύστε το ουζάκι και το γεύμα σας (έξοδα ατομικά) στην προκυμαία αγναντεύοντας το λιμάνι και το επιβλητικό κάστρο. Το απόγευμα, εγκατάσταση στο ξενοδοχείο μας **Mythical Coast 5\***στον οικισμό Αγριλιά Κρατήγου και ξεκούραση. Το βράδυ  δείπνο στο ξενοδοχείο.

**2η ημέρα: ΜΥΤΙΛΗΝΗ (Προαιρετική εκδρομή στο Αϊβαλί)**

Πρωινό σε πλούσιο μπουφέ και αναχώρηση για το τελωνείο στο λιμάνι της πόλης όπου μετά τον απαραίτητο έλεγχο (απαραίτητο διαβατήριο ή ταυτότητα νέου τύπου) θα επιβιβαστούμε στο καράβι, για να μας μεταφέρει στην απέναντι όχθη, στο Αϊβαλί της γειτονικής Τουρκίας. Θα ανακαλύψουμε τις ομορφιές της Παλιάς Πόλης, με τα στενά δρομάκια, τα πετρόχτιστα σπίτια με ελληνική ιστορία. Καθώς θα περπατάμε, θα ανακαλύπτουμε τις προσόψεις των παλιών ελληνορθόδοξων εκκλησιών καθώς και την ανακαινισμένη εκκλησία του Ταξιάρχη που σήμερα λειτουργεί ως μουσείο. Θα χαθούμε μέσα στο μεγάλο παζάρι κάνοντας τα ψώνια μας και θα έχουμε ελεύθερο χρόνο να δοκιμάσουμε τα περίφημα παραδοσιακά γλυκά και το γεύμα μας(έξοδα ατομικά) με ανατολίτικα αρώματα και γεύσεις. Το απόγευμα, θα πάρουμε το πλοίο για Μυτιλήνη. Επιστροφή στο ξενοδοχείο και το βράδυ δείπνο.

**3η ημέρα: ΜΥΤΙΛΗΝΗ (εκδρομή στην Βόρειο-Ανατολική Λέσβο: Παναγιούδα – Αγιος Ραφαήλ - Μανταμάδος – Συκαμιά - Μόλυβος (Μήθυμνα) – Πέτρα – Καλλονή)**

Πλούσιο πρόγευμα και αναχώρηση για τον λόφο Καρυές, στη Λουτρόπολη Θερμής. Περνώντας από την παραθαλάσσια Παναγιούδα, γνωστό ψαροχώρι του νησιού, φθάνουμε στο μοναστήρι του Αγίου Ραφαήλ. Θα εκπλαγούμε από όσα θα ακούσουμε για την ιστορία της μονής και με απόλυτη κατάνυξη και σεβασμό θα προσκυνήσουμε και θα νιώσουμε τα μαρτύρια των Αγίων. Συνεχίζουμε για το χωριό Μανταμάδος, γνωστός σε όλη τη χώρα για την εκκλησία του Ταξιάρχη (Αρχαγγέλου Μιχαήλ) αλλά και για τη μεγάλη και σπουδαία παράδοση του στην τέχνη της κεραμικής. Θα δούμε την μοναδική στα παγκόσμια χρονικά εικόνα του Ταξιάρχη, που είναι φτιαγμένη από πηλό και αίμα 18 σφαγμένων μοναχών από Σαρακηνούς πειρατές, καθώς και τα ιερά άμφια του Πατριάρχη Γρηγορίου του Ε’. Εδώ μην παραλείψετε να δοκιμάστε τους λουκουμάδες με μέλι και καρύδι καθώς το παραδοσιακό γιαούρτι, φτιαγμένο με τον αυθεντικό τρόπο. Στη συνέχεια και περνώντας μέσα από το χωριό του Στρατή Μυριβήλη, τη Συκαμιά, φθάνουμε στον Μόλυβο ή Μήθυμνα όπου για πολλούς θεωρείται το ομορφότερο χωριό του νησιού και γνωστός προορισμός για τους λάτρεις της φωτογραφίας. Δεν είναι τυχαίο ότι αναφέρεται σε πολλά τουριστικά περιοδικά, ότι εδώ βρίσκεται ένας από τους πιο όμορφους πεζόδρομους του κόσμου. Κυρίως την άνοιξη που η γλυσίνα ανθίζει και δημιουργεί πάνω από το καλντερίμι μια ολάνθιστη σκεπή. Το ίδιο το χωριό είναι ένα υπαίθριο μουσείο παραδοσιακής αρχιτεκτονικής και το χαρακτηριστικό κάστρο αποτελεί το γνωστότερο τοπόσημο του οικισμού. Λίγο παρακάτω, θα συναντήσουμε το χωριό της Πέτρας. Κύριο χαρακτηριστικό της Πέτρας δεν είναι άλλο από τον ναό της [Παναγίας Γλυκοφιλούσας](https://www.allovergreece.com/Religion-Destination/Descr/2/303/el), ένα από τα πλέον σημαντικά προσκυνήματα ολόκληρης της Λέσβου, που δεσπόζει πάνω σε έναν βράχο ύψους 35 περίπου μέτρων (εξ' ου και το όνομα Πέτρα), με τα 114 λαξευμένα στη σκληρή πέτρα σκαλοπάτια και την καταπληκτική θέα. Καλοδιατηρημένα νεοκλασικά αρχοντικά σπίτια γραφικοί πεζόδρομοι που οδηγούν στο εκκλησάκι της Παναγίας συνθέτουν την εικόνα του γραφικού οικισμού. Αφού απολαύσουμε τον καφέ μας θα επιστρέψουμε στο ξενοδοχείο μέσω Καλλονής, ακολουθώντας μία διαφορετική διαδρομή γεμάτη χρώματα και ευωδιές. Ξεκούραση και το βράδυ δείπνο.

**4η ημέρα: ΜΥΤΙΛΗΝΗ (εκδρομή στην Βόρειο-Δυτική Λέσβο: Βατούσα - Μουσείο Φυσικής Ιστορίας Απολιθωμένου Δάσους Σιγρίου - Σκάλα Ερεσού)**

Πρωινό στο ξενοδοχείο και η μέρα μας ξεκινάει από την Βατούσα, ένας από του πέντε χαρακτηρισμένους παραδοσιακούς οικισμούς της Λέσβου, χάρη στη μοναδική αρχιτεκτονική της με τα πέτρινα σπίτια και τα μεγάλα αρχοντικά. Βόλτα στα πλακόστρωτα δρομάκια ανακαλύπτοντας τις κρυμμένες ομορφιές του οικισμού και αφού απολαύσουμε τον καφέ μας συνεχίζουμε για το μοναδικό Μουσείο Φυσικής Ιστορίας Απολιθωμένου Δάσους Σιγρίου (έξοδα ατομικά).  Θα έχουμε την ευκαιρία να θαυμάσουμε σπάνια απολιθώματα της συλλογής των απολιθωμένων φυτών και ζώων που προέρχονται από την έρευνα στην περιοχή της Δυτικής Λέσβου, όπως απολιθωμένους κορμούς, κλαδιά, καρπούς και φύλλα ποικιλίας από κωνοφόρα και αγγειόσπερμα δένδρα και απολιθωμένα οστά ζώων που ζούσαν πριν από 20 εκατομμύρια χρόνια. Επόμενος προορισμός η Σκάλα Ερεσού, ένα από τα σημαντικότερα παραθεριστικά μέρη της Λέσβου. Θα έχουμε ελεύθερο χρόνο για το γεύμα μας (έξοδα ατομικά) σε κάποιο από τα ταβερνάκια της περιοχής. Επιστροφή στο ξενοδοχείο και το βράδυ δείπνο.

**5η ημέρα: ΜΥΤΙΛΗΝΗ (εκδρομή στην Νότια Λέσβο: Καρήνη – Αγιάσος - Επίσκεψη στην ποτοποιία Βαρβαγιάννη – Πλωμάρι)  – ΑΘΗΝΑ – ΠΑΤΡΑ**

Πλούσιο πρωινό και ξεκινάμε για να γνωρίσουμε το πολύχρωμο ορεινό στολίδι της Λέσβου, την Αγιάσο. Στην διαδρομή μας θα περάσουμε από την καταπράσινη Καρήνη με τα αιωνόβια δέντρα και  τα άφθονα νερά από τις πηγές.  Θα σταματήσουμε στον πλάτανο που έμενε για ένα ορισμένο χρονικό διάστημα ο Θεόφιλος Κεφαλάς – Χατζημιχαήλ για να φτιάξει τις τοιχογραφίες στους εξωτερικούς τοίχους του παλιού καφενείου. Φθάνωντας στην Αγιάσο, χτισμένη σε υψόμετρο 460 μέτρων, θα εκπλαγούμε από την παραδοσιακή αρχιτεκτονική των σπιτιών με τα πολλά χρώματα και τα γραφικά πλακόστρωτα σοκάκια. Επίσης το χωριό θεωρείται και τόπος τέχνης και αυτό το μαρτυρούν τα δεκάδες μαγαζιά που πουλάνε είδη κεραμικής τέχνης και χειροποίητα σκαλιστά ξύλινα αντικείμενα. Επίσκεψη στην εκκλησία της  Βρεφοκρατούσας, της οποίας η εικόνα της Παναγίας εικάζεται ότι είναι έργο του Ευαγγελιστή Λουκά και για πολλά χρόνια ήταν τυλιγμένη με ύφασμα εμποτισμένο από μαστίχα και κερί. Αφού πιούμε τον καφέ μας με συνοδεία τοπικού γλυκού του χωριού, θα κατηφορίσουμε προς το Πλωμάρι, για να επισκεφτούμε την ποτοποιία Βαρβαγιάννη. Για περισσότερα από 160 χρόνια, η οικογενειακή επιχείρηση έχει κάνει το ελληνικό ούζο να ακούγεται  και να απολαμβάνεται παγκοσμίως. Θα ενημερωθούμε για την διαδικασία και την ιστορία του ποτού και θα χαλαρώσουμε απολαμβάνοντας το ουζάκι μας στο γραφικό λιμανάκι του Πλωμαρίου με συνοδεία από  γευστικούς μεζέδες (έξοδα ατομικά). Αργότερα, θα βρεθούμε για μία ακόμη φόρα στην πόλη της Μυτιλήνης για τα τελευταία μας ψώνια και το βράδυ μεταφορά στο αεροδρόμιο για την πτήση της επιστροφής μας στην Αθήνα. Άφιξη στο αεροδρόμιο και άμεση αναχώρηση για τη Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking** | **Κανονική τιμή** |
| Τιμή σε δίκλινο | 745 € | 795 € |
| Τιμή σε μονόκλινο | 925 € | 975 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια οικονομικής θέσης Αθήνα – Μυτιλήνη – Αθήνα
* 1 βαλίτσα έως 20 κιλά και μια χειραποσκευή έως 8 κιλά στο αεροπλάνο
* **Φόροι αεροδρομίων**
* Διαμονή στο ξενοδοχείο MYTHICAL COAST 5\* με ημιδιατροφή (πρωινό & δείπνο σε μπουφέ)
* Μεταφορά με πούλμαν ή mini-bus Πάτρα – Αεροδρόμιο Ελ. Βενιζέλος – Πάτρα
* Εκδρομές, περιηγήσεις, ξεναγήσεις, όπως αναφέρονται στο αναλυτικό πρόγραμμα της εκδρομής
* Αρχηγός – συνοδός
* Ασφάλεια αστικής/επαγγελματικής ευθύνης
* Φ.Π.Α

**ΔΕΝ ΠΕΡΙΛΑΜΒΑΝΟΝΤΑΙ:**

* Ο φόρος διαμονής, οποίος πληρώνεται κατά την άφιξη στο ξενοδοχείο.
* Είσοδοι σε μουσεία, επισκεπτόμενους και αρχαιολογικούς χώρους
* Η προαιρετική εκδρομή στο Αϊβαλί
* Ό,τι ρητά αναφέρεται ως προαιρετικό ή προτεινόμενο

**ΠΤΗΣΕΙΣ**

ΑΘΗΝΑ – ΜΥΤΙΛΗΝΗ 06:45 – 07:45

ΜΥΤΙΛΗΝΗ - ΑΘΗΝΑ 21:50 – 22:55

**ΣΗΜΕΙΩΣΕΙΣ:**

* Η **early booking** τιμή δεν είναι χρονική. Ισχύει για τις 10 πρώτες θέσεις
* **Προκαταβολή για κράτηση θέσης: 300 €** και φωτοτυπία της ταυτότητας. Eξόφληση έως 10 ημέρες πριν την αναχώρηση.
* Το πρόγραμμα είναι ενδεικτικό και ενδέχεται να υπάρξει διαφοροποίηση στη σειρά των εκδρομών και επισκέψεων του προγράμματος, χωρίς να παραλειφθεί καμία επίσκεψη.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.